La sala d’estudi del Centre Social Ausiàs March obri els caps de setmana per a la preparació d’exàmens
2025-07-24

El final de curs està molt a la vora i, amb això, els estudiants s’afanyen per preparar els seus exàmens per a finalitzar-ho amb els millors resultats possibles. Per a ajudar-los a tindre un espai tranquil i adequat perquè es puguen concentrar en el seu estudi, l’Ajuntament de Burjassot obrirà, des del cap de setmana del 24 i 25 de maig, la sala d’estudi del Centre Social Ausiàs March.

La sala obrirà també els següents caps de setmana: el del 31 de maig i 1 de juny, el del 7 i 8 de juny, el del 14 i 15 de juny i el del 21 i 22 de juny. En tots els casos, l‘horari s’obertura serà, tant dissabtes com diumenges, de 8.00 a 21.00 hores.

“Un any més, ens fem ressò de les necessitats de nostres estudiants i apostem per oferir-los un espai adequat a les seues necessitats”, tal com ha assenyalat l’alcalde de Burjassot, Rafa García, “l’objectiu és facilitar-los que tinguen la tranquil·litat necessària per a preparar-se les seues proves sense haver de recórrer a espais fora de Burjassot. Obrim la sala d’estudis del Centre Social Ausiàs March per a elles i ells”.